﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 5 din 29 ianuarie 2015 Privind darea în folosință gratuită Centrului Județean de Resurse și Asistență Educațională, a spațiului în suprafață de 181 mp situat în imobilul din Oradea, str Ghe Barițiu nr 9, aflat în domeniul public al județului Bihor Având în vedere Expunerea de motive a Președintelui Consiliului Județean Bihor nr 278 din 15 01 2015, Raportul de specialitate nr 821 din 22 01 2015 întocmit de Direcţia Generală Economică – Compartimentul Administrarea Patrimoniului, Raportul de avizare al Comisiei de studii, prognoze economico-sociale, buget-finanțe și administrarea domeniului public și privat al județului nr 1203 din 29 01 2015 și Raportul de avizare nr 1167 din 29 01 2015 al Comisiei Juridică, dezvoltare regională și cooperare transfrontalieră; Urmare la adresele nr 40/09 01 2015 și nr 134 / 22 01 2015 transmise de către Liceul Tehnologic „George Barițiu” Oradea, înregistrate la Consiliul Județean Bihor sub nr 278/09 01 2015 și 821/22 01 2015, Ținând cont de prevederile:  art 2 146 – 2 157 din noul Cod Civil,  art 124 din Legea nr 215/2001, a administraţiei publice locale, republicată, cu modificările şi completările ulterioare,  art 91, alin (1), lit c, alin (5) lit a, pc 3, din Legea nr 215/2001, a administraţiei publice locale, republicată, cu modificările şi completările ulterioare,  art 45 alin 3 din Legea nr 215/2001, a administraţiei publice locale, republicată, cu modificările şi completările ulterioare, În temeiul art 97 alin 1, şi alin 2, din Legea nr 215/2001, a administraţiei publice locale, republicată, cu modificările şi completările ulterioare, CONSILIUL JUDEŢEAN BIHOR HOTĂRĂŞTE: (unanimitate) Art 1 Se revocă dreptul de administrare a Liceul Tehnologic „George Barițiu” Oradea, asupra spațiilor din imobilul situat în Oradea, str Ghe Barițiu nr 9, în suprafață utilă totală de 181 mp, identificate în Anexa nr 1 care face parte integrantă din prezenta hotărâre, aflat în domeniul public al județului Bihor Art 2 Se aprobă darea în folosință gratuită Centrului Județean de Resurse și Asistență Educațională Bihor a spațiului identificat la art 1, pentru o durată de 5 ani Art 3 Imobilul prevăzut la art 1 va fi folosit numai de către Centrul Județean de Resurse și Asistență Educațională Bihor, ca sediu și pentru desfășurarea activităților specifice acestuia Art 4 Se aprobă contractul de comodat conform Anexei nr 2, care face parte integrantă din prezenta hotărâre 410033, Oradea, Parcul Traian nr 5 Tel : +40-259-412 298 Fax: +40-259-441 326 Http://www cjbihor ro ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL erea la îndeplinire a prezentei hotărâri se încredinţează Direcţia Generală Art 5 Cu duc Economică – Compartimentul Administrarea Patrimoniului Art 6 Prezenta hotărâre se comunică cu: - Instituţia Prefectului - Judeţul Bihor, - Cabinetul preşedintelui Consiliului Judeţean Bihor, - Direcţia Generală Economică - Compartimentul Administrarea Patrimoniului, - Direcţia Tehnică, - Compartimentul Relaţii cu consilieri, - Liceul Tehnologic „George Barițiu” Oradea, - Centrului Județean de Resurse și Asistență Educațională Bihor PREȘEDINTE, SECRETAR AL JUDEȚULUI, Cornel Popa Carmen Soltănel 7 ex 410033, Oradea, Parcul Traian nr 5 Tel : +40-259-412 298 Fax: +40-259-441 326 Http://www cjbihor ro Vizat: PREȘEDINTE SECRETAR AL JUDEȚULUI, Cornel POPA Carmen SOLTĂNEL ANEXA Nr 2 La Hotărârea Consiliului Județean Bihor nr 5 din 29 01 2015 JUDEŢUL BIHOR CENTRUL JUDEȚEAN DE RESURSE CONSILIUL JUDEŢEAN BIHOR ȘI ASISTENȚĂ EDUCAȚIONALĂ BIHOR Nr _______ din __________ Nr ________ din ___________ CONTRACT DE FOLOSINȚĂ CU TITLU GRATUIT (COMODAT) Capitolul I - Partile contractante Între: Art 1 JUDEŢUL BIHOR prin CONSILIUL JUDEŢEAN BIHOR, cu sediul în Oradea, str Parcul Traian nr 5, legal reprezentat prin reprezentantul său legal domnul Popa Cornel – Preşedinte al Consiliului Judeţean Bihor, în baza art 102 alin (1) din Legea administraţiei publice locale nr 215/2001, republicată, denumit în continuare comodant, în calitate de titular al dreptului de proprietate sau comodant Şi CENTRUL JUDEȚEAN DE RESURSE ȘI ASISTENȚĂ EDUCAȚIONALĂ BIHOR, cu sediul în Oradea, str Gheorghe Barițiu nr 9/A, judeţul Bihor, legal reprezentat prin doamna profesor Hinț Simina - director, în calitate de titular al dreptului de folosință cu titlu gratuit sau comodatar, au convenit încheierea prezentului contract, cu respectarea următoarelor clauze: Capitolul II - Temeiul legal al contractului Art 2 Prezentul contract are urmatorul temei legal: - Art 136 din Constitutia Romaniei, republicata; - Art 2146-2157 din Noul Cod Civil; - Art 91-(1) lit c) si art 124 din Legea administratiei publice locale nr 215/2001, republicata, cu modificarile si completarile ulterioare; - Hotararea Consiliului Judetean Bihor nr /………… privind darea în folosință gratuită Centrului Județean de Resurse și Asistență Educațională Bihor, a spațiului în suprafață utilă totală de 181 mp, situat în imobilul din Oradea, str Ghe Barițiu nr 9, aflat în domeniul public al județului Bihor 1 Capitolul III - Obiectul contractului Art 3 (1) Cedarea de către comodant, cu titlu gratuit, a dreptului de folosință asupra spațiilor din imobilul situat în Oradea, str Gheorghe Barițiu nr 9, identificate în Anexa nr 1 la Hotărârea Consiliului Județean Bihor nr _____ din ___________ , proprietate publică a județului Bihor, ca sediu și pentru desfășurarea activității specifice acestuia (2) Predarea-preluarea imobilului se face pe baza procesului verbal de predare-primire încheiat între comodant și comodatar, înregistrat sub nr……… din……………… (3) Valoarea de inventar a bunului imobil este de: __________________ lei Capitolul IV - Durata contractului Art 4 Prezentul contract se încheie pe o perioada limitată, de 5 ani, începand cu data semnării contractului de către părți Capitolul V - Drepturile si obligațiile părților Art 5 Drepturile comodantului: (1) Să verifice dacă utilizarea imobilului este făcută în conformitate cu prevederile contractului de comodat; (2) Să controleze modul de exercitare a dreptului de folosință cu titlu gratuit, respectiv, să urmărească modul în care comodatarul își îndeplinește obligațiile stabilite prin contract; (3) Să ceară rezilierea contractului, în cazul în care comodatarul nu-și respectă obligațiile prevăzute în prezentul contract; (4) Comodantul poate cere restituirea bunului, înainte de împlinirea termenului convenit, atunci când are el însuși o nevoie urgentă și neprevăzută de bun, atunci când comodatarul se desființează sau atunci când acesta nu-și îndeplinește obligațiile Art 6 Drepturile comodatarului: (1) Să folosească și să dispună în mod direct de bunul imobil în condițiile stabilite de lege și de prezentul contract; (2) Să i se asigure folosința asupra imobilului pe toata durata contractului de comodat, conform destinației acestuia; Art 7 Obligațiile comodantului: (1) Să asigure folosința asupra imobilului pe toata durata contractului de comodat, conform destinației acestuia (2) Să controleze periodic, modul în care este folosit și întretinut imobilul, cu respectarea destinației stabilite prin contract; (3) Să preia imobilul în starea în care a fost transmis, liber de sarcini, la încetarea în orice mod a contractului de comodat; (4) Să-și exprime acordul sau dezacordul, la solicitarea comodatarului, asupra efectuării lucrărilor necesare asupra bunului împrumutat; Art 8 Obligațiile comodatarului (1) Să folosească imobilul care face obiectul contractului cu respectarea destinației acestuia ; (2) Să mențina destinația imobilului; (3) Să nu subînchirieze parțial sau total bunul imobil; 2 (4) Să păzească și să conserve bunul împrumutat cu prudență și diligența unui bun proprietar; (5) Să suporte de la data preluării, obligațiile de plată ocazionate de întretinerea bunului - prin achitarea contravalorii utilităților, respectiv cheltuielile efectuate în beneficiul activității sale, precum și în scopul exploatării imobilului conform destinației sale; (6) Să obțină acordul scris al comodantului, pentru orice lucrări necesare de modificare, amenajare și compartimentare a imobilului, care nu puteau fi prevazute la încheierea contractului; (7) Să nu constituie garanții asupra imobilului primit în folosință gratuită, prin gajare, ipotecare, angajarea de credite, sau orice alt tip de conventie; (8) Să nu dezmembreze imobilul sau să instituie sarcini sau servituți asupra acestuia; (9) Să nu cesioneze contractul de comodat unei terte persoane; (10) Să permită accesul proprietarului în imobil, pentru a controla starea acestuia și folosirea sa, potrivit destinației stabilite prin contract; (11) Să restituie imobilul la împlinirea termenului stipulat în prezentul contract sau la încetarea din orice cauza a contractului de comodat cu toate îmbunătățirile aduse fără să ridice nici o pretenție în acest sens, pe bază de process-verbal de predare-primire; (12) În nici un caz, comodatarul nu poate invoca dreptul de retenție pentru obligațiile ce s-ar naște în sarcina comodantului Capitolul VI - Răspunderea părților Art 9 (1) Comodatarul nu răspunde pentru pieirea ori deteriorarea bunului, rezultată numai din folosința în scopul căreia bunul i-a fost împrumutat; (2) Dacă comodatarul folosește bunul cu altă destinație decât aceea pentru care i-a fost împrumutat sau daca prelungește folosința după scadența restituirii, comodatarul răspunde de pieirea sau deteriorarea bunului, chiar dacă aceasta se datorează unei forțe majore, în afara de cazul când dovedește că bunul ar fi pierit ori s-ar fi deteriorat oricum din cauza acelei forțe majore; (3) Comodatarul răspunde pentru pieirea bunului împrumutat, când aceasta este cauzată de forța majoră de care comodatarul l-ar fi putut feri, întrebuințând un bun propriu sau când, neputând salva decât unul dintre cele doua bunuri, l-a preferat pe al său Art 10 Dacă mai multe persoane au împrumutat împreună același bun, ele răspund solidar față de comodant; Art 11 Pentru nerespectarea obligațiilor asumate prin prezentul contract, partea în culpă datorează celeilalte părți daune, care se vor determina în funcție de prejudiciul produs, evaluat prin expertiză Capitolul VII - Stingerea dreptului de folosință cu titlu gratuit Art 12 Dreptul de folosință cu titlu gratuit înceteaza: (1) Prin acordul de vointa al părților înainte de expirarea termenului prevăzut în contract sau în actele adiționale prin acordul scris al părților; (2) Prin restituirea bunului de către comodatar înaintea termenului prevazut în contract; (3) La expirarea termenului prevazut în contract sau în actele adiționale; (4) Prin desființarea comodatarului; (5) Prin rezilierea contractului de către comodant, ca urmare a nerespectării obligațiilor contractuale de către comodatar Capitolul VIII - Forța majoră Art 13 Forța majoră apără de răspundere în condițiile prevăzute de lege Capitolul IX – Litigii Art 14 În litigiile referitoare la dreptul de proprietate asupra bunului împrumutat, comodatarul va arăta instanței că Judetul Bihor este titularul dreptului de proprietate 3 Capitolul X - Dispoziții finale Art 15 Prezentul contract intra în vigoare la data semnării lui de către ambele părți Art 16 Modificarea sau completarea prezentului contract se poate efectua cu acordul părților, prin act adițional, în condițiile legii Art 17 Anexele și actele adiționale fac parte integrantă din contract Art 18 Prezentul contract s-a încheiat în 2 (două) exemplare originale, câte unul pentru fiecare parte Art 19 Prezentul contract a fost încheiat azi……………… COMODANT COMODATAR JUDEŢUL BIHOR CENTRUL JUDEȚEAN DE RESURSE CONSILIUL JUDEŢEAN BIHOR ȘI ASISTENȚĂ EDUCAȚIONALĂ BIHOR PREŞEDINTE DIRECTOR Cornel POPA Prof Simina HINȚ ____________ ______________________ DIRECTOR EXECUTIV Filip CHEȘELI ________________ DIRECTOR EXECUTIV Ec Dimitrie MUSCA _______________ VIZAT JURIDIC _________________ _________________ VIZAT CONTROL FINANCIAR PREVENTIV _________________ _________________ 4 